stanford-oval/wikipedia huggingface dataset:
פולקסווגן סדרה 3

| --- | --- |

 מאפיינים כלליים
 יצרן:  קבוצת פולקסווגן 
 יחידות שיוצרו:  2,542,382 
 מודל אחריו:  Volkswagen Passat B1 
 אורך:  4,225 מ"מ 
 רוחב:  1,605 מ"מ 
 גובה:  1,475 מ"מ 
 בסיס גלגלים:  2,400 מ"מ 
 
פולקסווגן 1,600 מסוג Notchback
פולקסווגן סדרה 3 (גרמנית: VW Typ 3) (1,500 סמ"ק ו-1,600 סמ"ק) היא מכונית משפחתית קומפקטית שיוצרה על ידי חברת פולקסווגן הגרמנית בין השנים 1961–1973. הפולקסווגן סדרה 3 הוצגה לראשונה בתערוכת המכוניות בפרנקפורט בספטמבר 1961.
יוצרו 1,339,124 יחידות בגרמניה.
הפולקסווגן סדרה 3 יוצרה בגרמניה, בברזיל (יוצרו 24,475 יחידות מדגם Notchback ו-109,515 יחידות מדגם Fastback), בארגנטינה ובאוסטרליה.
הפולקסווגן סדרה 3 קרויה גם: "פולקסווגן 1,500" ו"פולקסווגן 1,600".
פולקסווגן 1,600 מסוג Notchback
פולקסווגן 1,600 מסוג Fastback
פולקסווגן 1,600 שנת 1969, 4 דלתות, יוצרה בברזיל
דגמים

2 דלתות Notchback (מנוע 1,493 סמ"ק (יוצר עד יולי 1973). בישראל נקרא "לימוזין".
2 דלתות Fastback (מנוע 1,584) החל מאוגוסט 1965
2 דלתות Fastback (דגם TL - קופה)
4 דלתות (בברזיל בלבד, בגרסת Zé)
2 דלתות סטיישן - פולקסווגן וריאנט
מפרט טכני ומידות

מנוע אחורי. 4 צילינדרים, 1,493 סמ"ק, מנוע מקורר אוויר, בעל הספק 33 כ"ס ו-44 כ"ס
מנוע 1,584 סמ"ק, מנוע מקורר אוויר, בעל הספק 40 כ"ס, ו-53 כ"ס, יחס דחיסה 1:8.5
תמסורת ידנית - 4 מהירויות
תמסורת אוטומטית - 3 מהירויות
הזרקת דלק אלקטרונית (Bosch D-Jetronic), (משנת 1968) בדגמי וריאנט 1600 TE & LE
אורך הרכב - 4,225 מ"מ
אורך הרכב - 4,270 מ"מ (משנת 1970 - תוספת של 45 מ"מ)
רוחב - 1,605 מ"מ
גובה - 1,475 מ"מ
בסיס גלגלים - 2,400 מ"מ
משקל - 880 ק"ג לדגם Notchback
ראו גם

פולקסווגן
פולקסווגן וריאנט
עבד אל-עזיז חאתם

עבד אל-עזיז חאתם מוחמד עבדאללה (בערבית: عبد العزيز حاتم محمد عبد الله בתעתיק: עבד אלעזיז חאתם מחמד עבד אללה; נולד ב-28 באוקטובר 1990 בדוחה שבקטר) הוא כדורגלן קטרי המשחק בעמדת הקשר בקבוצת א-ריאן מליגת העל הקטרית ובנבחרת קטר.
קריירת מועדונים

חאתם גדל במחלקת הנוער של אל-ערבי. בשנת 2007 החל לשחק בקבוצה הבוגרת של המועדון במסגרת ליגת העל הקטרית. ב-1 ביולי 2015 חתם באל-ע'ראפה מליגת העל הקטרית. ב-18 ביולי 2019 חתם בא-ריאן מליגת העל הקטרית.
קריירה בינלאומית

ב-30 בדצמבר 2009 ערך חאתם את הופעת הבכורה שלו בנבחרת קטר, בהפסד 1-0 לנבחרת קוריאה הצפונית במשחק ידידות. ב-24 במרץ 2018 הבקיע את שער הבכורה שלו בנבחרת, בתיקו 2-2 נגד נבחרת סוריה במשחק ידידות.
הוא היה חלק מסגל הנבחרת בטורנירים גביע אסיה 2015, גביע אסיה 2019 (בו זכתה נבחרתו), קופה אמריקה 2019 וגביע הזהב 2021.
נכלל בסגל נבחרת קטר לטורניר מונדיאל 2022.
נכלל בסגל נבחרת קטר לטורניר גביע אסיה 2023.
תארים

גביע השייח' ג'אסם (2): 2010, 2011
גביע הליגה הקטרית (2): 2017/2018, 2018/2019
גביע אסיה (1): 2019
פרויקט הגנאלוגיה במתמטיקה

| --- | --- |

 סוג:  מסד נתונים מקוון 
 תקופת הפעילות:  1997–הווה (כ־28 שנים) 
 מייסדים:  Harry Coonce 
 www.mathgenealogy.org
 
פרויקט הגנאלוגיה במתמטיקה (באנגלית Mathematics Genealogy Project) הוא בסיס נתונים הנמצא באתר אינטרנט, המנהל את אילן היוחסין של מנחים וסטודנטים בעבודת דוקטור במתמטיקה. באילן יוחסין זה, המנחה (או המנחים) הוא ה"אב" והדוקטורנט הוא ה"בן". ההגדרה של מתמטיקה היא רחבה יחסית וכוללת בנוסף למתמטיקה גם: "ניתוח נתונים", סטטיסטיקה, שיטות כמותיות בפיזיקה, שיטות כמותיות במדעי החברה, מדעי המחשב וחקר ביצועים. מאגר הנתונים כולל מידע על כ-220,000 מתמטיקאים.
הפרויקט החל בספטמבר 1997 כשהפרופסור למתמטיקה הרי קונס (Harry B. Coonce) התעניין בשם המנחה של המנחה שלו, וכתוצאה בנה את אילן היוחסין. נכון לשנת 2010, הפרויקט מנוהל על ידי אוניברסיטת דקוטה הצפונית (NDSU) ונתמך על ידי האגודה האמריקאית למתמטיקה (AMS).
המידע מתקבל מתקצירים של הדוקטורטים, מהודעות של האגודה האמריקאית למתמטיקה, או דרך עדכון אתר האינטרנט. בסיס הנתונים מכיל את שמו של המתמטיקאי, האוניברסיטה שבה ניתן התואר, שנת קבלת התואר, נושא העבודה לתואר הדוקטור, שמות המנחים והמדינה שבה הוענק התואר.
מספר תלמידים ומספר "צאצאים" גדול מציין מתמטיקאי שהעמיד יותר מתמטיקאים למדע. למתמטיקאי יוהאן ברנולי, למשל, למעלה מ-62,000 צאצאים. כמו כן, מצוינים שמותיהם של המורים בעלי המספר הגדול ביותר של תלמידים (השיא הוא 144, נכון ל-2018).
ישנם מקרים שבהם לא ניתן לטפס במעלה אילן היוחסין. דוגמה שכזאת היא רוברט פלויד, מדען מחשב שהעמיד "צאצאים" רבים, אך כזה שאין לו אפילו תואר שני, ולפיכך גם לא מנחה.
פולוקס

ערך זה עוסק בכוכב בהיר. אם התכוונתם לתאומים קסטור ופולוקס, ראו .
| --- | --- |
 ‏‏ 
מיקומו של פולוקס בקבוצת הכוכבים תאומים
 נתוני תצפית
 קבוצת כוכבים:  תאומים
 שמות נוספים:  β בתאומים, גליזה 286, LHS 1945
 סוג:  ענק כתום
 בהירות נראית:  1.15
 סיווג ספקטרלי:  K0IIIb
 עלייה ישרה:  7ʰ 45ᵐ 19.4ˢ מילי-שניות קשת בשנה
 נטייה:  ‏35″ ‏01′ ‏28°‏+ מילי-שניות קשת בשנה
 מאפיינים פיזיים
 בהירות מוחלטת:  1.09
 מרחק:  0.3 ± 33.7  שנות אור 0.09±10.33  פארסק
 רדיוס:  8.8 רדיוסי שמש
 מסה:  1.8 מסות שמש
 עוצמת הארה:  פי 32 מהשמש
 טמפרטורה:  4770 K
 מהירות סיבוב:  1.7 ק"מ/שנייה
 מהירות רדיאלית:  3.391±0.0003 קילומטר לשנייה
 תנועה עצמית:  625 מילי-שניות קשת בשנה
 היסט:  96.54±0.27 אלפיות של שניות קשת
 מתכתיות:  0.07 
 
פולוקס (או β בתאומים) הוא הכוכב הבהיר ביותר בקבוצת הכוכבים תאומים ואף אחד הכוכבים הבהירים ביותר בשמי הלילה. הכוכב מייצג את אחד משני התאומים המיתולוגיים קסטור ופולוקס, כשהוא הבהיר מבין השניים, אף על־פי שציון באייר שלו הוא β בתאומים ושל קסטור, הכוכב הפחות בהיר, המייצג את התאום השני, הוא α בתאומים. למרות ששני הכוכבים מייצגים זוג תאומים, הם שונים מאוד זה מזה כמעט בכל פרט: פולוקס הוא כוכב ענק יחיד בעוד שקסטור הוא מערכת בת שישה כוכבים של הסדרה הראשית. פולוקס הוא כוכב־התקן למחלקה הספקטרלית K0III.
הכוכב נמצא (יחד עם קסטור) בקדקוד הצפון מזרחי של משושה החורף.
תכונות

פולוקס הוא ענק כתום בעל מסה של כ-1.8 מסות שמש, שעזב את הסדרה הראשית לאחר תום המימן בליבתו וכעת הוא מתיך הליום לפחמן ולחמצן. רדיוס הכוכב גדול פי 8-9 מרדיוס השמש ועוצמת הארתו היא פי 32 ממנה בתחום הנראה ופי 46 במידה וכוללים אף את התחום התת־האדום. הכוכב צפוי לסיים את חייו כננס לבן בעוד מספר מאות מיליוני שנים.
תכונות > כוכב לכת

את פולוקס מקיף כוכב לכת ענק גזים דמוי צדק (פולוקס b) עם מסה של כ-2.3 מסות צדק, במרחק של כ-1.7 יחידות אסטרונומיות ובזמן הקפה של כ-590 יום. קיומו של כוכב הלכת הוסק כבר ב-1993 מתצפיות שהראו תזוזה מחזורית של פולוקס, אך קיומו אושר בוודאות רק ב-2006. פולוקס הוא הכוכב הבהיר ביותר ואחד מהכוכבים הבודדים הנראים בעין וידוע שלהם כוכבי לכת.
כוכב לכת ארצי יוכל לקיים חיים סביב פולוקס רק במסלול המרוחק כ-6 יחידות אסטרונומיות, ובטכנולוגיה הנוכחית קשה להבחין בו.
הערות שוליים

↑  VizieR: LHS 1945, LHS Catalogue, 2nd Edition (Luyten 1979)
| --- | --- |
בקרת זהויות :  VIAF: 4204163464186905680001   WorldCat (עם VIAF): 4204163464186905680001 
השוואת גודל בין פולוקס (משמאל) והשמש
השוואת גדלים בין גרמי שמים (בכל תמונה מימין לשמאל):

1. כדור הארץ > נוגה > מאדים > כוכב חמה

2. צדק > שבתאי > אורנוס > נפטון > כדור הארץ

3. סיריוס > השמש > פרוקסימה קנטאורי > צדק

4. אלדברן > ארקטורוס > פולוקס > סיריוס

5. ביטלג'וז > אנטארס > ריג'ל > אלדברן

6. UY במגן > NML בברבור > VY בכלב גדול > ביטלג'וז
סיאטל קראקן

סיאטל קראקן (באנגלית: Seattle Kraken) היא קבוצת הוקי קרח מקצוענית מסיאטל, וושינגטון, ארצות הברית, שהצטרפה לליגת ה-NHL כקבוצת התרחבות בעונת 2021/22. היא חברה בבית הפסיפי שבחטיבה המערבית.
בעלי הקבוצה קיבלו ב-2018 זיכיון להקמת קבוצה שהצטרפה לליגת ה-NHL כקבוצה ה-32 בליגה.
היסטוריה > הקמה

לאורך שנים לא הסתירה ה-NHL את רצונה להקים קבוצה בסיאטל, הנחשבת לעיר גדולה ומשגשגת, על מנת להשיג דריסת רגל בשוק של צפון-מערב ארצות הברית ולייסד יריבות אזורית עם הקבוצה הקיימת ונקובר קנאקס. למרות רצונה ולמרות הצעות של קבוצות ניהול שונות, הליגה נמנעה מהצעד בשל חוסר באולם מתאים בעיר. האולם הגדול הקיים במרכז סיאטל, שנודע בעבר בשם "קי ארנה" והיה בעבר האולם הביתי של קבוצת ה-NBA סיאטל סופרסוניקס וקבוצת ה-WNBA סיאטל סטורם, נחשב לקטן ומיושן במונחי המאה ה-21, ובפרט לא מתאים לאירוח קבוצת הוקי קרח.
המפנה חל בדצמבר 2017, כשמועצת העיר סיאטל אישרה מזכר הבנות עם קבוצת ניהול המבוססת בלוס אנג'לס, בראשות מנהל הספורט הוותיק טים לייווקי, לשיפוץ נרחב של קי ארנה. השיפוץ היה למעשה הריסתו הכמעט מוחלטת של האולם ובנייתו מחדש, כאשר הפריט היחיד שנשמר מהאולם הישן הוא הגג בעל הצורה הייחודית, שלאורך שנות פעילותו של האולם הפך לסימן ההיכר שלו.
לאחר שהוסר מכשול האולם, הגישה קבוצת הניהול בקשה רשמית ל-NHL להקמת קבוצת התרחבות בעיר. כדי לעמוד באחד התנאים היסודיים לקבלת הבקשה, יצאה קבוצת הניהול למבצע מכירת כרטיסי מנוי לאוהדים הפוטנציאלים, כאשר הקונים מפקידים כסף ללא ידיעה אם קבוצת ההתרחבות תאושר. למרות זאת, בתוך 12 דקות הגיעה הקבוצה ליעד של מכירת 10,000 מנויים, ולאחר 75 דקות הופסקה המכירה לאחר שנקנו 25,000 מנויים פוטנציאלים – יותר מתכולתו המיועדת של האולם הביתי של הקבוצה, כך שלמעשה נוצרה רשימת המתנה.
ב-4 בדצמבר 2018 אישרה הליגה את הבקשה, וקבוצת ההתרחבות יצאה לדרך. קבוצת הניהול שלקחה עליה את הבעלות על הקבוצה כוללת בראשה את איש העסקים דייוויד בונדרמן, מנהל הספורט טוד לייווקי (אחיו של טים), ומפיק הסרטים ג'רי ברוקהיימר. הקבוצה תהייה קבוצת ההוקי קרח המקצוענית הראשונה בסיאטל מאז סיאטל טוטמס, ששיחקה בליגה המשנית WHL עד 1975, והראשונה שתתחרה על גביע סטנלי מאז סיאטל מטרופוליטנס, ששיחקה ב-Pacific Coast Hockey League עד פירוקה של הקבוצה ב-1924, וזכתה בגביע סטנלי ב-1917.
לקבוצה הייתה אופציה להצטרף לליגה בעונת 2020/21, אך על מנת שלא להיתקל בלחץ זמן במקרה של עיכובים בשיפוץ האולם החליטו הליגה והקבוצה שהיא תצטרף לליגה בעונת 2021/22, וכך היה. היא הצטרפה לבית הפסיפי שבחטיבה המערבית של הליגה, וכתוצאה מכך הוזזה קבוצת אריזונה קויוטיס אל הבית השני של החטיבה – הבית המרכזי, על מנת לאזן את מספר הקבוצות בכל בית.
למנכ"ל הראשון של הקבוצה מונה ביולי 2019 רון פרנסיס, שחקן עבר חבר היכל התהילה של ההוקי קרח שכיכב בפיטסבורג פינגווינס וזכה איתה פעמיים ברציפות בגביע סטנלי בתחילת שנות ה-90 של המאה ה-20, וכיהן קודם לכן כמנכ"ל קבוצת ה-NHL קרוליינה הוריקנס.
ביוני 2020 רכשה חברת "אמזון" את זכויות השיום על אולם "קי ארנה" לשעבר. בניגוד למקובל, לא קראה אמזון את שם האולם על שמה, אלא קבעה את שמו כ"קליימט פלדג' ארנה" (Climate Pledge Arena) כדי להדגיש את מחויבותה למאבק בהתחממות הגלובלית. בהתאם לכך, האולם נבנה להיות האולם הראשון בעולם בסדר גודל דומה שיופעל באופן מלא על ידי אנרגיה מתחדשת.
ב-23 ביולי 2020 הכריזה הקבוצה על שמה – סיאטל קראקן, על שם הקראקן – יצור ימי בדיוני מהמיתולוגיה הנורדית, שם שהיה אחד הפופולרים במשאלים שונים שנערכו בקרב קהל האוהדים הפוטנציאלי של הקבוצה.
ביוני 2021 הודיעו הקראקן על מינוי המאמן הראשון של הקבוצה – דייב הקסטול, שהיה בתפקידו האחרון עוזר מאמן בטורונטו מייפל ליפס.
היסטוריה > 2021–2022: עונה ראשונה קשה

ב-21 ביולי 2021 נערך דראפט התרחבות במסגרתו בחרה הקבוצה שחקנים שקבוצות אחרות בחרו שלא להגן עליהם. השחקנים הבולטים שנבחרו בדראפט היו יאני גורד, שכיכב בהתקפת טמפה ביי לייטנינג אלופת שתי העונות האחרונות, והמגן מרק ג'ורדנו שהוחתם מקלגרי פליימס ונבחר לקפטן הראשון של הקבוצה.
שבוע לאחר מכן ביצעה הקבוצה את ההחתמה המשמעותית ביותר שלה בשוק השחקנים החופשיים – השוער הגרמני פיליפ גרובאואר, מהשוערים הטובים בליגה, עזב את קולורדו אוולאנש וחתם בקראקן.
כמעט כמו בכל מקרה של קבוצת התרחבות בעונתה הראשונה, הקראקן התקשו מאוד בעונת 2021/22, וסיימו בתחתית הליגה עם מאזן דל של 60 נקודות ו-27 ניצחונות בלבד.
היסטוריה > 2022–2023: פלייאוף היסטורי

העונה השנייה של הקראקן בליגה הייתה הפכפכה, אך לאורך רובה היו הקראקן בצמרת הבית הפסיפי בעיקר בזכות הצטיינותו של פיליפ גרובאואר בשער, ובזכות שני חלוצי רכש שהגיעו לפני פתיחת העונה – הדני אוליבר ביורקסטראנד שהגיע מקולומבוס בלו ג'אקטס, והשוודי אנדרה בורקובסקי שהגיע מקולורדו אוולאנש כשחקן חופשי. גם החלוץ הרוקי מאטי בנירס הצטיין, וזכה בסיום העונה בגביע קאלדר כרוקי העונה בליגה – פרס עונתי אישי ראשון לשחקן הקראקן.
בסיום העונה הרגילה עלתה הקבוצה לפלייאוף היסטורי מהמקום השביעי בחטיבה המערבית – מקום נמוך שסידר לה סדרה קשה מאוד, ללא יתרון ביתיות, מול האלופה המגינה על תוארה, קולורדו אוולאנש. הסדרה הייתה הפכפכה כמו העונה של הקראקן כולה, והגיעה למשחק שביעי ומכריע בדנוור – בו שני שערים של ביורקסטראנד ויכולת משובחת של השוער גרובאואר הביאו ניצחון לקראקן, שניצחו את הסדרה והדיחו במפתיע את האלופה היוצאת.
גם סדרת הסיבוב השני מול דאלאס סטארס הגיעה למשחק שביעי ומכריע – אך הפעם יצאו הקראקן כשידם על התחתונה, והודחו.
היסטוריה > 2023–הווה

בעונה השלישית שלה, 2023/24, סבלה הקבוצה ממיעוט הבקעת שערים – 217 שערים בלבד, מקום 29 מתוך 32 קבוצות הליגה. למרות רצף של 9 ניצחונות במהלך העונה – שיא מועדון – נשרה הקבוצה ממאבק הפלייאוף כחודש לסיום העונה. המאמן הראשון של הקבוצה, דייב הקסטול, פוטר בסיום העונה, ובמקומו מונה דן ביילסמה, שהועלה מהקבוצה-הבת של הקראקן בליגה המשנית AHL. ביילסמה הביא איתו את עוזרת המאמן שלו, ג'סיקה קמפבל, שהפכה לאישה הראשונה שמתמנה לעוזרת מאמן ב-NHL.
סגל שחקנים

נכון ל-8 בנובמבר 2024
הערות שוליים

כוכב העבר רון פרנסיס, המנכ"ל הראשון של הקראקן
ג'ורדן אברלי, קפטן הקראקן
סיירוס גריפין

סיירוס גריפין (16 ביולי 1748 – 14 בדצמבר 1810) היה עורך דין ופוליטיקאי מווירג'יניה, שכיהן כנשיא האחרון של קונגרס הקונפדרציה וכשופט המחוזי הראשון בבית המשפט הפדרלי של מחוז וירג'יניה בארצות הברית.
השכלה וקריירה מוקדמת

גריפין נולד ב-16 ביולי 1748 למשפחתו של קולונל לירוי גריפין ומרי אן ברטרנד, בפרישת פרנהאם (כיום חלק ממחוז ריצ'מונד) שבקולוניית וירג'יניה, אמריקה הבריטית. הוא היה צאצא של תומאס גריפין, מתיישב אנגלי שהגיע לווירג'יניה בתחילת המאה ה-17. שניים מאחיו התפרסמו גם הם: סמואל גריפין היה עורך דין וקצין בצבא היבשתי, וד"ר קורבין גריפין שירת כרופא בכיר במהלך מלחמת העצמאות האמריקאית ואף נאסר על ידי הבריטים.
כמו רבים מבני מעמדו, סיירוס גריפין קיבל חינוך פרטי בווירג'יניה, ולאחר מכן נסע לבריטניה להשלמת לימודיו. הוא למד משפטים באוניברסיטת אדינבורו בסקוטלנד ובמוסד המשפטי מידל טמפל בלונדון.
קריירה משפטית ופוליטית

גריפין התקבל ללשכת עורכי הדין של וירג'יניה בשנת 1774, ועסק בעריכת דין במחוז לנקסטר וסביבתו. במקביל, נבחר כנציג לבית הנבחרים של וירג'יניה בשנים 1777–1778 וב-1786–1787. בשנת 1778 מונה כנציג בקונגרס הקונטיננטלי השני, בו שירת עד 1780.
בהמשך, כיהן כשופט בבית הדין לערעורים במקרים של תפיסת נכסים בין השנים 1780–1787. בשנת 1788, שימש כנשיא האחרון של קונגרס הקונפדרציה תחת תקנון הקונפדרציה, ולימים תמך במפלגה הפדרליסטית.
תפקידו כשופט פדרלי

בנובמבר 1789, מינה אותו הנשיא ג'ורג' וושינגטון לשופט המחוזי הראשון בבית המשפט הפדרלי של מחוז וירג'יניה. המינוי אושר בסנאט בפברואר 1790, וגריפין כיהן בתפקיד עד למותו ב-14 בדצמבר 1810 ביורקטאון, וירג'יניה.
חיים אישיים

גריפין נישא לכריסטינה סטיוארט, בתו של ג'ון סטיוארט, הרוזן השישי של טראקוור. לבני הזוג נולדה בת אחת לפחות, מרי, שנישאה לתומאס גריפין, בן דודו של אביה. סיירוס גריפין נקבר בכנסיית ברוטון פאריש בויליאמסבורג, וירג'יניה.
ראו גם

מדיה וקבצים בנושא  בוויקישיתוף
הערות שוליים

↑  Tyler p. 11
↑  1902 Biographical Memoirs of Henry County, Indiana, The Bookmark, 1902. (באנגלית)
↑  Bioguide Search, bioguide.congress.gov
↑  Traquair, Earl of (S, 1633 - 1861), web.archive.org, ‏2012-06-17
מירה בולבה

מירה בולבה
מירה בולבה (נולדה בשנת 1950) היא אתלטית ישראלית בעבר, אלופת ישראל בעלת 19 תארים בהדיפת כדור ברזל ובזריקת דיסקוס.
בולבה, שלטה במקצועות אלו בישראל, בשנות ה-70 ובתחילת שנות ה-80 ובין השנים 1972 - 1979 זכתה בשמונה "דאבלים" באליפויות ישראל. היא שיאנית ישראל בהדיפת כדור ברזל (שיפרה את השיא 4 פעמים), במשך 13 שנים ובזריקת דיסקוס (שיפרה את השיא פעמיים) במשך 21 שנים. היא אלופה ושיאנית המכביה, בעלת 7 מדליות, מהן 5 זהב, 1 כסף ו-1 ארד.
ביוגרפיה

בולבה נולדה בכפר סבא ובגיל 12 הגיעה לקיבוץ עין החורש כילדת חוץ. היא התאמנה בקבוצת הפועל עמק חפר בהדרכת יעקב בורנשטיין ואחר כך בקבוצת הפועל כפר סבא בהדרכתו של אמנון גור.
ביוגרפיה > 1969 > אלופת המכביה

בתחרות האתלטיקה של המכביה השמינית שנערכה בשנת 1969 זכתה בולבה בשתי מדליות, זהב וכסף. מדליית זהב בהדיפת כדור ברזל בתוצאה של 11.92 מטר, לפני אביבה ליכטבלאו (11.89 מטר) וליאורית דניאל (11.65 מטר) ומדליית כסף בזריקת דיסקוס בתוצאה של 35.73 מטר אחרי ליאורית דניאל (38.46 מטר) ולפני אסטל גולדשטיין מארצות הברית (35.52 מטר).
ביוגרפיה > 1969 > אלופת ישראל

באליפות ישראל שנערכה ביולי 1969 זכתה בולבה בשתי מדליות, זהב וכסף. מדליית זהב, הראשונה בקריירה שלה בהדיפת כדור ברזל בתוצאה של 11.76 מטר, לפני ליאורית דניאל (11.68 מטר) ויהודית גנז (10.24 מטר) ומדליית כסף, בזריקת דיסקוס בתוצאה של 35.28 מטר, אחרי ליאורית דניאל (36.97 מטר) ולפני יהודית גנז (30.68 מטר).
ביוגרפיה > 1970

באליפות ישראל שנערכה ביולי 1970 זכתה בולבה בשתי מדליות ארד, בהדיפת כדור ברזל בתוצאה של 11.45 מטר, אחרי ליאורית דניאל (11.80 מטר) ואביבה ליכטבלאו-בלס ממכבי תל אביב (11.77 מטר) ובזריקת דיסקוס בתוצאה של 33.13 מטר, אחרי ליאורית דניאל (41.14 מטר) ויהודית גנז (38.61 מטר).
ביוגרפיה > 1972

באליפות ישראל שנערכה באצטדיון רמת גן ביולי 1972 זכתה בולבה בשתי מדליות זהב, בהדיפת כדור ברזל בתוצאה של 12.12 מטר, לפני רעיה זוננשטיין מהפועל ירושלים (11.0 מטר) ומאירה רוטמן מהפועל רמת השרון (10.43 מטר) ובזריקת דיסקוס בתוצאה של 37.63 מטר, לפני מאירה רוטמן (37.54 מטר) ויפה יפרח מהפועל ירושלים (34.58 מטר).
ביוגרפיה > 1973

באליפות ישראל שנערכה ביוני 1973 זכתה בולבה בשתי מדליות זהב, בהדיפת כדור ברזל בתוצאה של 12.58 מטר, לפני אביבה ליכטבלאו-בלס ממכבי תל אביב (11.29 מטר) ורעיה זוננפלד מהפועל ירושלים (10.93 מטר) ובזריקת דיסקוס בתוצאה של 37.02 מטר, לפני מאירה רוטמן מהפועל רמת השרון (36.06 מטר) ורעיה זוננפלד (31.74 מטר).
בתחרויות האתלטיקה של המכביה התשיעית שנערכו ביולי 1973 זכתה בולבה בשתי מדליות זהב, בזריקת דיסקוס בתוצאה של 38.25 מטר, לפני מאירה רוטמן (36.04 מטר) ורעיה זוננפלד (33.38 מטר) ובהדיפת כדור ברזל בשיא מכביה חדש של 12.94 מטר, לפני אביבה ליכטבלאו-בלס (11.69 מטר) ורעיה זוננפלד (11.37 מטר).
ביוגרפיה > 1974

באליפות ישראל שנערכה בווינגייט בתחילת יולי 1974 זכתה בולבה בשתי מדליות זהב, בהדיפת כדור ברזל בתוצאה של 12.36 מטר, לפני לאה ברינג (11.01 מטר) ודורית מאיה ממכבי תל אביב (10.27 מטר) ובזריקת דיסקוס בתוצאה של 38.44 מטר, לפני מאירה רוטמן מהפועל רמת השרון (33.64 מטר) ויפה יפרח מהפועל עמק חפר (33.12 מטר).
.
ביוגרפיה > 1977

בתחרות שנערכה במרץ 1977 קבעה בולבה בזריקת דיסקוס שיא ישראלי חדש של 45.56 מטר, שיפור לשיא בן ה-6 שנים וחצי של ליאורית דניאל (45.45 מטר). בתחרויות האתלטיקה של המכביה העשירית שנערכו ביולי אותה שנה, היא זכתה בשתי מדליות זהב, בהדיפת כדור ברזל בתוצאה של 13.06 מטר, לפני לאה ברינג (12.59 מטר) ופרלה כהן (11.14 מטר) ובזריקת דיסקוס בתוצאה של 43.78 מטר, לפני יפה סלמון (38.12 מטר) ולאה ברינג (32.86 מטר).
ביוגרפיה > 1978

בתחרות שנערכה במכון וינגייט ב-18 בפברואר 1978 קבעה בולבה בהדיפת כדור ברזל שיא ישראלי חדש של 13.96 מטר.
באליפות ישראל שנערכה בתחילת יוני 1978 זכתה בולבה בשתי מדליות זהב, בהדיפת כדור ברזל בתוצאה של 13.38 מטר, לפני לאה ברינג (12.12 מטר) ובזריקת דיסקוס בתוצאה של 44.18 מטר, לפני לאה ברינג (39.06 מטר).
ביוגרפיה > 1979

באליפות ישראל שנערכה באצטדיון רמת גן בתחילת יולי 1979 זכתה בולבה בשתי מדליות זהב, בהדיפת כדור ברזל בתוצאה של 13.80 מטר, לפני לאה ברינג (13.44 מטר) ובזריקת דיסקוס בתוצאה של 44.76 מטר, לפני לאה ברינג (42.90 מטר) ותמר חקיה מהפועל עמק חפר (35.22 מטר).
ביוגרפיה > 1980

באליפות ישראל שנערכה במכון וינגייט בסוף יוני 1980 זכתה בולבה בשתי מדליות כסף, בהדיפת כדור ברזל בתוצאה של 13.42 מטר, אחרי לאה ברינג שקבעה שיא אישי חדש של 13.89 מטר ובזריקת דיסקוס בתוצאה של 40.70 מטר, אחרי ברינג (42.68 מטר) ולפני תמר חקיה (38.36 מטר).
ביוגרפיה > 1981

באליפות ישראל שנערכה בתחילת יולי 1981 זכתה בולבה בשתי מדליות, זהב וכסף. מדליית זהב בזריקת דיסקוס בתוצאה של 43.50 מטר, לפני לאה ברינג (42.26 מטר) ורעיה זוננפלד מהפועל ירושלים (34.76 מטר). מדליית כסף בהדיפת כדור ברזל בתוצאה של 13.16 מטר, אחרי לאה ברינג (13.59 מטר) ולפני נטף דנדורף מהפועל ירושלים (11.38 מטר).
שבוע לאחר מכן, בתחרויות האתלטיקה של המכביה האחת-עשרה שנערכו ביולי היא זכתה במדליית ארד בהדיפת כדור ברזל בתוצאה של 13.00 מטר, אחרי שרון מיטניק שקבעה שיא מכביה חדש של 13.96 מטר ולאה ברינג (13.11 מטר).
ביוגרפיה > 1982

בתחרות שנערכה בתל אביב ב-22 ביולי 1982 קבעה בולבה בזריקת דיסקוס שיא ישראלי חדש של 46.20 מטר שיא זה החזיק מעמד 21 שנה ונשבר על ידי סיוון ג'אן (47.93 מטר).
ביוגרפיה > 1983

באליפות ישראל שנערכה באצטדיון הדר יוסף ביולי 1983 זכתה בולבה במדליית כסף בזריקת דיסקוס בתוצאה של 42.26 מטר, אחרי לאה ברינג (43.38 מטר).
בולבה נאלצה לפרוש מתחרויות, בשל מחלה ובהמשך כיהנה כחברה באיגוד האתלטיקה בישראל מספר שנים.
שיאים אישיים

זריקת דיסקוס: 46.20 מטר (1982)
הדיפת כדור ברזל: 13.96 מטר (1978)
הערות שוליים

↑  אלכס פרלסמן, כאשר החליטה מירה בולבה מעמק חפר לכפ"ס - החלו הצרות..., מעריב, 28 במרץ 1979
↑  ה"מלכה" תפסה את מקומה, מעריב, 4 באוגוסט 1969
↑  נסתיימו תחרויות האתלטיקה במכביה ה-8, דבר, 6 באוגוסט 1969
↑  3 הראשונים בכל מקצוע, מעריב, 6 ביולי 1969
↑  יעקב פתאל, שיא חדש של גונטובניק בברזל, דבר, 5 ביולי 1970
↑  שמואל קליגר, וישניצר ובאלס ניכשלו בהכנעת המינימום, דבר, 9 ביולי 1972
↑  יעקב פתאל, אכזבה גם ביום ה-2 באתלטיקה, דבר, 10 ביולי 1972
↑  יעקב פתאל, באליפות ישראל - וכמבחן לקראת המכביה ה-9, דבר, 24 ביוני 1973
↑  אורי ירון, הנערה אלה קציר ניצחה את אמא-אסתר ב-100 מטר, מעריב, 9 ביולי 1974
↑  אורי ירון, נעילה בלי שיאים, מעריב, 11 ביולי 1974
↑  מירה בולבה שיפרה שיא בן 10 בדיסקוס, דבר, 2 במרץ 1977
↑  יעקב פתאל, רמה ירודה וארגון לקוי בפתיחת תחרויות הא"ק בר"ג, דבר, 18 ביולי 1977
↑  יעקב פתאל, ביום השני של תחרויות האתלטיקה, דבר, 19 ביולי 1977
↑  יעקב דץ, רמה דלה גם ביומה השני של אליפות הא"ק, דבר, 5 ביוני 1978
↑  אלכס פרלסמן, 2.10 בדרך למוסקבה, מעריב, 6 ביולי 1979
↑  אלכס פרלסמן, קרבות ושיאים אישיים - לסיום האליפות, מעריב, 8 ביולי 1979
↑  יעקב דץ, בתחרויות היום הראשון באליפות ישראל בא"ק: הרמט ניתר ל-2.14 מ' ורוזנברג שיפר השיאים ב-100 ו-400 מטרים, דבר, 29 ביוני 1980
↑  יעקב דץ, סיום מאכזב באליפות הא"ק, דבר, 30 ביוני 1980
↑  יעקב פתאל, 2 שיאים לאומיים באליפות האתלטיקה בהדר יוסף: הרמט ניתר לגובה 2.16 מ', קריצשטיין 400 מ' משוכות ב-52.6 ש', דבר, 5 ביולי 1981
↑  יעקב פתאל, שיא ישראלי ב-110 משוכות (15.77 ש') נקבע בסיום אליפות ישראל בא"ק, דבר, 6 ביולי 1981
↑  יעקב פתאל, פתיחה מאכזבת ל"מלכת הספורט", דבר, 13 ביולי 1981
↑  רמי היפש, אתלטיקה: שלושה שיאים ומדליה, באתר הארץ, 22 ביוני 2003
↑  זיו פירר, רוני מעוז שבר את השיא העתיק ב-1500 מ' 3:43.07 דקות, דבר, 18 ביולי 1983
עמית גורן

| --- | --- |

 לידה:  1957 (בן 68 בערך) תל אביב-יפו, ישראל 
 סוגה מועדפת:  סרט תיעודי 
 מדינה:  ישראל 
 מקום לימודים:  אוניברסיטת ניו יורק  אוניברסיטת תל אביב 
 בן או בת זוג:  מאיה הפנר 
 פרסים והוקרה:  פרס משרד החינוך והתרבות 
 פרופיל ב-IMDb
 
עמית גורן (נולד ב-1957) הוא במאי, מפיק, ותסריטאי של סרטים דוקומנטריים ישראלי. יו"ר ומנהל אמנותי בקרן מקור לסרטי קולנוע וטלוויזיה.
ביוגרפיה

גורן נולד בתל אביב לניצה, פסלת וחיים, סוכן נסיעות, ולו שני אחים קטנים ממנו. כשהיה בן 9 עברה המשפחה לארצות הברית. בגיל 19 התגייס לצה"ל כחייל בודד. את הקריירה שלו החל בלימודים באוניברסיטת ניו יורק, אותם סיים בהצטיינות ב-1983. ב-1984 חזר לישראל. ב-1989 יצא סרטו העלילתי הקצר הראשון "הכלוב".
גורן זכה בפרס שרת החינוך בתחום הקולנוע 1993. כמו כן זכה בפרסים מטעם המכון הישראלי לקולנוע והאקדמיה הישראלית לקולנוע וטלוויזיה, ובפרסים רבים אחרים.
היה בן זוגה של אוצרת האמנות שרית שפירא עד למותה ב-2018, ולהם שלושה ילדים. לפני כן היה נשוי לאנימטורית טל ברלי. הזוג התגרש ולהם שני ילדים. לאחר מכן היה בן זוגה של האמנית מיכל רובנר. כיום (2021) הוא בן זוגה של התסריטאית מאיה הפנר. דודתו היא השחקנית שושה גורן, דודו הוא הסופר והמחזאי יצחק גורמזאנו גורן והשחקן אלון אבוטבול הוא בן דודו.
פילמוגרפיה > במאי

לעיניו בלבד, הפוליטקה של המוסד - 3 פרקים
ילדים מסוכנים
שאלה אחת קטנה
ראש גרניום
קונטרול
גלובוס אפיקון, חי בוומבלי
אדמונד יקירי
אחד, שניים, שלושה
שלושה
מפה
גולן
צהוב
לא בדיוק מזרחי
מיכעפרפה
אידו סלע, קיבוץ כפר הנשיא
מדבר הכושי שלך
פרץ והזאב
ארץ אחרת
נסיעת מבחן
יהיה טוב, יהיה לא טוב
6 פתוח, 21 סגור
שנת 66' הייתה טובה לתיירות
הכלוב
לא תשקוט הארץ (במאים נוספים אידו סלע ולוי זיני), סדרה בת ארבעה פרקים ששודרה בערוץ הראשון בסוף שנת 2013, לציון 40 שנה למלחמת יום הכיפורים.
פילמוגרפיה > תסריטאי-במאי

בבל וירושלים
שם האב
סלט ישראלי
פילמוגרפיה > מפיק

משפחה מושלמת
מלחמת השחרור
אשבל
רעב
גבעה באדום - קרב תל פאחר 9.6.1967
פרויקט מקום
מוסקבה על הים התיכון
119 כדורים + שלושה
ירית פעם במישהו?
הערות שוליים

↑   נירית אנדרמן, פוליטיקאים ניסו לסגור את קרן מקור לסרטי קולנוע וטלוויזיה. המנכ"ל עמית גורן יצא למלחמה, באתר הארץ, 6 במאי 2021
↑  "לא תשקוט הארץ" סדרה ב-4 פרקים לציון 40 שנה למלחמת יום הכיפורים באתר כאן 11
| --- | --- |
בקרת זהויות :  ULAN: 500376645 
ערך זה הוא קצרמרבנושא קולנוע ובנושא אישים. אתם מוזמנים לתרום לוויקיפדיה ו.
עקורה

| --- | --- |

 מידע כללי
 מאת:  נעמי נוביק
 שפת המקור:  אנגלית
 תורגם לשפות:  כן
 סוגה:  פנטזיה רומן חניכה
 הוצאה
 הוצאה:  ספרי דל ריי 
 הוצאה בשפת המקור:  Del Rey
 תאריך הוצאה:  2015
 מספר עמודים:  529
 הוצאה בעברית
 הוצאה:  נובה
 תאריך:  2016
 תרגום:  יעל אכמון
 פרסים
 פרס לוקוס לנובלת פנטזיה (2016)  פרס נבולה לרומן הטוב ביותר (14 במאי 2016, 2015)  Robert Holdstock Award for Best Fantasy Novel (2016) 
 קישורים חיצוניים
 הספרייה הלאומית:  003950978
 
עקורה הוא ספר פנטזיה מ-2015 מאת נעמי נוביק. הספר אינו חלק מסדרת ספרים, בניגוד לספריה הקודמים של נוביק. עם צאתו, זכה הספר לשבחים ופרסים רבים, בין היתר בפרס לוקוס לספר הפנטזיה הטוב של השנה, בפרס נבולה לספר הטוב של השנה, בפרס הפנטזיה הבריטית לספר הטוב של השנה, ופרס הספרות המיתופואטית. הספר מתאר את מערכת היחסים בין הנערה אגניישקה, חברתה הטובה קאשה והדרקון, סארקן, במאבקם כנגד התפשטות הרוע שיוצא מהיער האפל בקצה העמק בו הם גרים בפולין של המאה ה-16. בספר ישנן התייחסויות רבות למיתוסים סלאביים מוכרים כגון באבה יאגה, הדרקון של ואוול, זמאו ועוד.